James C. Quayle

James Cline Quayle (født 25. mai 1921 i Joliet i Illinois, død 7. juli 2000 i Wickenburg i Arizona) var en amerikansk aviseier. Han var far til Dan Quayle, USAs visepresident fra 1989 til 1993.

Han var sønn av Robert Harwood Quayle og Marie Cline. Han gikk college ved DePauw University, hvorpå han i 1943 vervet seg til United States Marine Corps. Han tjenestegjorde under stillehavskrigen. Etter krigen giftet han seg med Corrine Pulliam, datter av mediemagnaten Eugene C. Pulliam og Martha M. Ott. Paret fikk fire barn, deriblant senere visepresident Dan Quayle, oppkalt etter en av Quayles soldatkamerater. James C. Quayle kom inn i avisbransjen gjennom svigerfaren, og kom til å eie flere aviser selv, deriblant Huntington Herald-Press i Indiana og Wickenburg Sun i Arizona.

 Referanser 

Kategori:Forretningsfolk fra USA
Kategori:Redaktører i USA
Kategori:Personer fra Joliet
Kategori:Personer fra USA av mansk opphav
Kategori:Fødsler i 1921
Kategori:Dødsfall i 2000